
MOTIVACIONI INTERVJU: 
KAKO POMOĆI KLIJENTU DA RAZVIJE UNUTRAŠNJU MOTIVACIJU ZA PROMENU PONAŠANJA

Dilema promene 
· Osobe koje ispoljavaju neko problematično ili rizično ponašanje obično znaju do izvesne mere rizike kojima se tako izlažu, pa ipak iz mnogobrojnih razloga ne uspevaju da promene takvo ponašanje.
· Za takve ljude kažemo da su ambivalentni i da imaju iskustvo kompetitivne motivacije pošto imaju i dobiti ali  i “troškove” i od nezdravog i od zdravog ponašanja.
· Razumevanje motivacije osobe u vezi promene ponašanja je prvi korak ka razvijanju te promene.
· Naš interes je da pojačamo i osvestimo ovu ambivalenciju klijenta.

Zašto je potrebno znati raditi sa motivacijom klijenta? 
· Promena nije laka.
· Promena nije dogadjaj nego proces.
· Ključni faktor promene ponašanja je klijentova motivacija da se promeni.

Šta znači da je klijent motivisan? 
Klasičan pogled na promenu i motivaciju: 
· Promena je motivisana diskomforom 
· Ako kod osobe izazovete da se ona oseća dovoljno loše, to će je pokrenuti na promenu. 
· Ljudi se retko opredeljuju za promenu dok ne dožive neku ozbiljnu krizu.
· Motivacija je stabilna, ili je ima ili je nema i ako klijent nije motivisan na promenu, ništa ne možemo učiniti
· Otpori promeni su determinisani nekim unutrašnjim konfliktima kojih osoba obično nije svesna ili nekim stabilnim osobinama ličnosti.
· Motivaciju za promenu je najbolje provocirati konfrontacijom klijenta, naročito suočavanjem sa opasnim posledicama problematičnog ponašanja.
Pogled na motivaciju iz ugla pristupa Motivacionog intervjua:
· Motivacija je proces koji se razvija.
· Motivacija je višedimenzionalna i zavisi od klijentove percepcije 
· da li mu je promena važna, 
· da li veruje da može da je sprovede i 
· da li je spreman da započne i da istraje u tome da je sprovodi.
· Osoba je uobičajeno ambivalentna u vezi promene
· Razrešenje ambivalencije klijenta je ključni faktor promene.
· Ispoljena motivacija klijenta da menja ponašanje u toku seanse je u vezi sa stilom komunikacije savetnika.
· Motivacija klijenta da se menja može biti podstaknuta prihvatanjem, osnaživanjem klijenta i sigurnom terapijskom atmosferom. 
· Zadatak savetnika je da provocira klijentovu motivisanost i orijentisanost ka promeni a ne da navija za promenu.
· Niska motivacija klijenta da menja neko nezdravo ponašanje je izazov za savetnika i za njegove terapijske veštine a ne klijentova greška zbog koje treba da bude okrivljen.

Paradoks promene
· Pokušaji da forsiramo razrešenje ambivalencije u jednom smeru daje obično suprotne efekte i to se posebno odnosi na početne korake.
· Klijent je taj koji treba da zastupa ideju o promeni i da naglašava argumente za prekidanje rizičnog ponašanja i uspostavljanja nekog poželjnog ponašanja. 
· Pitanja koja pojačavaju paradoks: 
· Zašto ne želite da prestanete sa..
· Kako možete reći da nemate problem kad...
· Šta vas navodi na pomisao da vi niste pod rizikom?
· Zašto ne biste...
· Zašto ne možete... 

Ambivalencija klijenta 
· Ambivalencija klijenta je normalna i očekivana.
· Klijenti uobičajeno dolaze na tretman sa promenljivom i konfliktnom motivacijom.
· Istovremeno žele i ne žele da se menjaju.
· Raditi na klijentovoj ambivalenciji je srž rada na klijentovoj promeni. 

Šta je motivacioni intervju? 
· Motivacioni intervju je prvenstveno stil komunikacije a ne skup tehnika.
· To je na klijenta usmeren, direktivan metod za provociranje i povećanje intrinzične motivacije klijenta da se menja putem prepoznavanja i razrešenja svoje ambivalencije. 
· Duh motivacionog intervjua 
		Saradnja	vs.	Konfrontacije 
		Podsticaj	vs.	Edukacije 
		Autonomija	vs.	Autoriteta 
· Motivacija za promenu treba da dođe od klijenta a ne od savetnika.
· To je klijentov a ne savetnikov zadatak i odgovornost.
· Direktno ubeđivanje nije dobar metod za provociranje motivacije i razrešenje ambivalencije.
· Savetnik je direktivan u pomaganju klijenta da istraži i razreši ambivalenciju.


Tipične zamke za savetnika u vezi razrešenja klijentove ambivalencije 
· Refleks ubeđivanja u ispravno
· Navijanje za promenu
· Zašto je to pogrešno?
· Izaziva odbranu stanja nepromene.
· Ono što klijent sebi govori o promeni ima značajnu prediktivnu moć. 
Zato je važno.... 
· Da savetnik svojim stilom komunikacije kreira atmosferu u kojoj će klijent stati na stranu promene i razviti govor promene
· Da savetnik izbegne zamku sledećih pretpostavki:
· Osoba mora da se promeni
· Zdravlje, blagostanje... su primarni pokretači klijentove promene 
· Ljudi su ili motivisani za promenu ili ne 
· Upravo sada je pravi momenta da se klijent promeni
· Ja sam ekspert i najbolje znam kako se ljudi menjaju i klijent treba da prati moje direkcije i savete. 

Osnovni principi motivacionog intervjua 
· Iskažite empatiju
· Razvijte diskrepancu između rizičnog i bezbednog ponašanja. Promena se pokreće diskrepancom izmedju rizičnog ponašanja i važnih ličnih ciljeva ili vrednosti.
· Saradjujte sa otporom. Najveća greška je da postanete advokati promene. Argumentacija za promenu od strane savetnika je najčešće kontraproduktivna. Pojava otpora je znak da treba da promenimo direkciju interjua.
· Podržite self-efikasnost. Klijentovo verovanje u mogućnost promene je jedan od snažnih motivatora. 


Osnovne metode 
· Pitajte otvorena pitanja
· Aktivno slušajte i reflektujte, afirmišite klijenta.
· Reflektujte, iskažite slaganje sa klijentovim stanovištem, pozitivno konotirajte elemente otpora ili ambivalencije
· Koristite se često sumiranjem kao intervencijom
· Potkrepite klijentov jezik promene:
· Kada klijent počne da prepoznaje nedostatke aktuelnog ponašanja
· da prepoznaje prednosti promene
· da izražava optimizam povodom promene
· da izražava nameru da uvede promenu. 

Intervencije koje provociraju jezik promene 
· Šta vas brine u sadašnjoj situaciji?
· Kako vas to ometa u svakodnevnom životu?
· Kako biste voleli da su stvari drugačije?
· Šta bi bilo dobro ako biste ...
· Šta vas ohrabruje da ćete sprovesti promenu ako se odlučite na nju?
· Šta mislite da bi moglo da vam pomogne ako odlučite da menjate ponašanje?
· Šta ste spremni da učinite sada? 

Dobra ilustracija motivacionog intervjua:
 prvi deo: https://www.youtube.com/watch?v=EJ6A7C3pcHE
drugi deo: https://www.youtube.com/watch?v=K7m9vCFa6H8


